Stećci u Opličićima
<s>Stećci u Opličićima nalaze se u Opličićima, naselju u  općini Čapljina, Bosna i Hercegovina.</s><s>Naselje je smješteno u području između rijeke Bregave i ceste Stolac—Čapljina</s>

<s>Šesdesetih godina XX vijeka, na području Opličića bilo je ukupno 102 stećka, od kojih 57 sanduka, 37 ploča, 6 sljemenjaka i 2 krsta, smještenih na nekoliko nekropola.</s><s>Vremenom su uništavani i upotrebljavani kao građevinski materijal.</s><s>Preostali stećci su dijelom nagnuti, 
utonuli u zemlju, a i oštećeni su.</s><s>Dosta dobro su obrađeni a i znatan broj ih je ukrašen.</s><s>Od ukupnog broja 
ukrašena su 32 komada, ili 31%, što je relativno dosta velik procenat.</s>

<s>Nekropola Ploče 
Nekropola Ploče je najbrojnija sa ukupno 61 stećkom, od čega 28 ploča, 27 sanduka i 6 sljemenjak.</s><s>Skoro svi stećci ove nekropole su relativno većih dimenzija, građeni od vrlo dobrog materijala (tvrđi krečnjak) i pažljivo su klesani.</s><s>Po tim osobinama oni uveliko podsjećaju na stećke okoline Stoca (Radimlja, Boljuni, Podgradinje), kao i na one u istočnoj Bosni, naročito oko Rogatice (nekropola Lađevine).</s><s>Ovdje je i jedan rijetko oblikovani stećak koji je očito takozvani dvostruki grob.</s>

<s>Ukrasi 
Ukupno je ukrašeno 22 spomenika, što iznosi 36%.</s><s>Najčešći je motiv povijena linija sa trolistovima u vidu friza na uspravnim stranama sanduka i sljemenjaka ili bordura na vodoravnoj strani sanduka, koja predstavlja klasičan motiv hercegovačkih stećaka uopšte (javlja se na 12 spomenika).</s><s>Zatim dolaze razne plastične vrpce i okviri uspravnih strana od različito stilizovanlh linija i geometriskih likova.</s><s>Na 2 sanduka se javljaju po 2 plastična polumjeseca, isto tako na 2 spomenika je štit sa mačem, itd.</s><s>Zanimljive su stilizacije rozeta-krstova koje su veoma pažljivo crtane i klesane.</s>

<s>Neobično su zanimljive i stilizacije rozeta.</s><s>Sljemenjak sa arkadama i ljiljanima u njima predstavlja u izvjesnom smislu jedinstven spomenik.</s><s>Originalni su i jedinstveno komponovani ukrasi na dva stećka koji predstavljaju scenu sa lavom i srnom.</s><s>Natpis kaže da se radi o lavu.</s><s>Poseban dojam ostavlja motiv ptice na čeonoj strani jednog spomenika i vjerovatno se radi o ptici-ženki koja kao da prenosi slamke i šiblje i pravi gnijezdo na vršikama četinara.</s>

<s>Navedenih stilizacija na ovoj nekropoli ima svega nekoliko primjeraka na drugim nekropolama: na Radimlji, Boljunima, Netkuku i na Blidinju.</s><s>Ova činjenica navodi na zaključak da su stećci djelo Grubača, koji je pored Boljuna možda najviše djelovao u Opličićima, a svakako da je u njegov djelokrug spadala šira okolina Stoca.</s><s>To jasno pokazuje koliko je invencije imao ovaj istaknuti umjetnik srednjovjekovne Bosne i Hercegovine.</s>

<s>Stećak Radivoja Vlatkoviča 
Na nekropoli su 4 sa natpisima, a jedan sa natpisom koji je objavio Ćiro Truhelka je nestao (uništen ili zemljom zatrpan).</s>

<s>Među stećcima se ističe dosta dobro obrađen i očuvan veliki sanduk (165 X 108 X 48 cm) sa postoljem (240 x 182 x 20 cm).</s><s>Na južnoj bočnoj strani ovaj spomenik ima urezan natpis koji se odnosi na Radivoja Vlatkovića:</s>

<s>A se leži Radivoj Vlatkovič.</s><s>U Dubravama najbolji muž bih.</s>

<s>Na zapadnoj čeonoj strani plastično je prikazana scena u kojoj lav napada na srnu koju s druge strane goni pas.</s><s>Iznad scene je urezan natpis koji govori da je stećak klesao Grubač.</s>

<s>Radivoj Vlatkovič bio je vlastelin iz župe Dubrave čije se ime spominje u nekoliko povelja oko sredine XV vijeka.</s><s>Sličnost motiva i njihove obrade sa Boljunima i sa Radimljom određuje i  nekropolu u Opličićima u isto vrijeme sa ovim dvjema.</s><s>Na taj period nas upućuju i karakteristike slova u natpisima Opličića.</s><s>Naprimjer oblici slova na stećku Radivoja Vlatkovića potpuno odgovaraju slovima stećka Taraha Boljunovića iz Boljuna, što je istovremeno i dokaz da se Grubač bavio i pisanjem i izradom natpisa, odnosno da su obadva natpisa njegov rad.</s>

<s>Stećak Vukića Vukčića 
Dobro obrađen i očuvan je i jedan veliki sanduk sa postoljem, klesan tako da ima dvije visine.</s><s>Očito je klesar takvim oblikom želio da istakne kako pod tim stećkom leže dvije bliske osobe.</s><s>Sanduk je prema dolje nešto uži.</s><s>Dimenzije su mu: dužina 185 cm, gornja širina 143 cm, visine iznose 55 i 70 cm.</s><s>Postolje izlazi na sve stane oko 20 cm.</s><s>Dio natpisa je na istočnoj čeonoj strani i nastavlja se na vodoravnom ispustu postolja sa iste strane:</s>

<s>A se leži Vukić Vukčić.</s><s>Usiče na nj mati Radosava i na se.</s>

<s>Teško je povjerovati da je majka Radosava obavljala takve poslove, vjerovatnije je da je glagol usjeći ponekad značio obezbijediti, osigurati finansijska sredstva i brinuti se da se spomenik jskleše i postavi.</s>

<s>Natpis je prvi objavio Ćiro Truhelka.</s><s>Po obliku slova vidi se da je ovaj stećak nešto mlađi od stećka Radivoja Vlatkovića.</s><s>Sve okolnosti govore da se nekropolu u Opličićima može staviti u XV vijek, a nije isključeno da ona ulazi i u koju deceniju XVI vijeka.</s>

<s>Nizak sanduk na postolju  
Stećak u obliku niskog sanduka na postolju na uspravnim stranama ima vrlo plastičnu povijenu liniju sa trolistovima.</s><s>Na gornjoj površini su dvije plastične stilizirane rozete i natpis koji glasi:</s>

<s>A se siče Grubač.</s><s>Jedna rozeta se sastoji od četiri romboična lista u krugu, sa dodacima između listova, i od kružnog vijenca od izlomljenih cik-cak linija, odnosno od trouglova sa tačkicama unutar ovih.</s><s>Druga rozeta se sastoji od tordiranog kružnog vijenca, unutar kojega su dva simetrična isječka naznačena sa nekoliko pari koncentričnih radijusa.</s><s>Ostale površine kruga su ispunjene snopovima plastičnih paralelnih vrpca.</s><s>Po sredini gornje plohe, između rozeta, urezana je linija koja bi trebalo da znači da se radi o dvostrukom grobu (grob za dvije osobe).</s>

<s>Stećak Radoja Bogčinića 
Ističe se i spomenik u obliku vrlo dobro obrađđenog i ukrašenog sljemenjaka sa postoljem koji je prema dolje nešto uži (130 x 54 odnosno 44 x 109 cm).</s><s>Ovaj spomenik na svim uspravnim stranama ima trostruko urezane arkade sa lukovima i u ovima po jedan povelik plastičan ljiljan.</s><s>Čeone strane uz ivice imaju vrpce od elipsasto i vijugaste povijenih linija a u samome zabatu rozetu od više listova.</s><s>Iznad arkade na zapadnoj čeonoj strani lučno teče natpis:</s>

<s>A se leži Radoje Bogčinić.</s><s>A se siče Grubač</s>

<s>Na nekropoli je i stećak sa natpisom Božidara Vukčića.</s>

<s>Ostale nekropole 
U neposrednoj blizini nekropole Ploče, oko 60 m sjeveroistočno, u ravnici, pokraj samoga potoka koji nastaje od vrela Petrovnika, leže 4 utonula sanduka bez ukrasa, prosječnih dimenzija i orijentacije u pravcu zapad-istok.</s><s>S druge strane potoka, oko 100 m dalje odatle na zapad, na njivi, leže još 4 stećka vrlo sličnih osobina.</s><s>Na jednome od njih vidi se plastičan dugačak mač na vodoravnoj strani.</s>

<s>Oko 60 m zapadno od prethodne skupine stećaka, odmah ispod zgrade džamije, nalazi se osamljen spomenik u obliku krsta sa pripadajućim mu sandukom sa postoljem.</s><s>Krst je sa zapadne šire strane ukrašen urezanom bordurom od cik-cak linija i sa nekoliko također urezanih rozeta.</s>

<s>Reference</s>

<s>Nekropole stećaka
Stećci sa natpisom
Čapljina</s>

